11. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ. 8458 της 1/22 Νοεμ. 1977 (ΦΕΚ Β' 1247) Περί χρησιμοποιήσεως Μηχανικών Υπαλλήλων Δημοσίου και Ελευθέρων Επαγγελματιών για τη διενέργεια Αυτοψιών ελέγχου οικοδομικών εργασιών. Έχοντας υπόψη: 1.Το άρθρ. 10 του Νόμ. 720/77 "περί εξαιρέσεως από της κατεδαφίσεως αυθαιρέτων κτισμάτων". 2.Τη Γ.Υ.8116/18.10.77 προηγούμενη σχετική απόφαση. 3.Τη μη διάθεση από την υπηρεσία μεταφορικών μέσων για τη διενέργεια των αυτοψιών. 4.Την απλοποίηση των σχετικών διαδικασιών πληρωμής των αυτοψιών, αποφασίζουμε: Τροποποιούμε τη Γ.Υ. 8116/18.10.77 ως προς την παρ. 4 που αναφέρεται στην αμοιβή των Μηχανικών ως εξής: 1.Η αμοιβή ανά ζεύγος Μηχανικών, για κάθε αυτοψία από τις τρεις προβλεπόμενες αυτοψίες, για την έκδοση άδειας καθώς και κάθε άλλης που απαιτείται για έλεγχο οποιασδήποτε οικοδομής, καθορίζεται ανεξαρτήτως μεγέθους οικοδομής σε δρχ. 500 ήτοι 250 δραχμές ανά Μηχανικό. Από την ανωτέρω αμοιβή το 40% θεωρείται ως έξοδα κινήσεως. Τα πολεοδομικά γραφεία θα κατανέμουν τις διάφορες αυτοψίες ανά ζεύγος κατά ορθολογικό τρόπο προς αποφυγήν άνισης κατανομής της εργασίας. 2.Στο ΕΤΕΡΠΣ κοινοποιείται η παρούσα για να λάβει γνώση της σχετικής τροποποιήσεως. Η απόφαση αυτή να δημοσιευθεί στην Εφημερίδα της Κυβερνήσεως. 